3. Synliggørelse af verdensmålsarbejdet (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
På vegne af Det Konservative Folkeparti har byrådsmedlem Kim Andresen (C) sendt følgende forslag til 
Byrådets behandling:
Det Konservative Folkeparti foreslog for præcis 12 måneder siden, at Favrskov Kommune skulle sikre et 
mere demokratisk og synligt arbejde med implementering af Verdensmålene.
Vi foreslog dengang, at man inviterede interessenter mhp at præsentere et idekatalog, samt indarbejdede 
synlighed ift. opfyldelse af verdensmålene i byrådets dagsordener. 
Det blev dengang vedtaget, at Økonomiudvalget skulle præsenteres for et forslag til proces, hvilket ikke 
skete, og derved kom arbejdet med synligheden ikke i gang, trods enighed om hensigten. Vi er bekendt 
med, at forslaget har skabt initiativer, således at verdensmålene nu indgår tydeligt i kommuneplanarbejdet, 
at der har været afholdt en enkelt interessentkonference om klima i efteråret, og at resultatet af konferencen 
alene er præsenteret for Teknik- og Miljøudvalget. 
Vores formål med at gøre klimaarbejdet mere synligt for borgerne, findes dermed ikke opfyldt. Vi finder 
klimaarbejdet så vigtigt, at borgerne bør kunne følge kommunens arbejde med verdensmålene let og 
tilgængeligt. 
 
Vi vil derfor genfremsætte vores forslag om, at Verdensmålene indgår systematisk i kommunens arbejde, 
herunder at det for alle dagsordenpunkter fremgår, hvilke verdensmål den pågældende vedtagelse 
imødekommer. Dermed bliver det enkelt og synligt for borgerne, hvordan kommunen arbejder med 
klimamål. 
INDSTILLING
Borgmesteren indstiller til Byrådet:
1.
At sagen drøftes.
BESLUTNING
Byrådet, 23. februar 2021:
Fraværende: Ingen
Det Konservatives Folkepartis forslag blev drøftet og det blev aftalt, at drøftelsen genoptages på 
Økonomiudvalget med henblik på at aftale yderligere synliggørelse af, hvordan der arbejdes med at 
understøtte verdensmålene.
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Pia Schmidt 
Cecilie Frederiksen (tinj)
Bilag
